open-index/open-wikipedia-markdown huggingface dataset:
Iyalode (a̱lyoot-tyok)

Ìyálóde yet agbandang alyoot ntyok Kya Ning anwuat ayuik Ani ming acacat akakyiang nbiyang byibyin agwak npang ani. Tyok hu shyi Mami acacet ntyityok nang Oba nwaat ani, amma, Njoku ma lye 2002 ku liat tazwa nvak akhaat din gat tyok Ìyálóde hu neet din Jen ashong nbang tyok Nijeriya hu Ani, agwak bya si khui tyok hu, ba khui tam na ayuik ba Ani ba masaman ming dang kaswo nbiyang siyasa.

KHANG GBANGBANG (HISTORY)

Khang gbangbang, shei Nye Ìyálóde yong ming a madadi akwak ason ayuik bya ma nyin ba, ba, amma ba mina yet Aya kwak ason siyasa bya nbiyang kaswo neet din Jen ntyok ashong ming Nijeriya.

Fa, ming nwap nbiyang ta'ada nwap gwang npang angyei Oba Obirin ko "agwam ayuik", Ìyálóde yet atyie nyung Mami aniet ba ba lyat Mami sot tyok amali ntyok acacet agwam ntyok abyin ba. Ma lye 2017, Olatunji a neet agbandang avwu fang angei Tai Solarin University of Education ani, som agyi ASI nwan Nye Ìyálóde yet feminizim zamani ha. ASI ya ason ming tyei alyat nye, ming centirit 19th Ìyálóde, ayang-ali Tinubu, ku yet aniet zwa bya zam ma byin agwang nkpang, ba shyir ma acacet aniet ba khaai atyo ana kup ntyok agwam Lagos din Jen aja ani- aku lap gu nyiang ming agwam oba hu ani- nbiyang abyin Egba - aja wa gu ntat song zam ming Kwan zwang din njen aja Ani a madadi aniet  Egba ba.[2]

Mosadomi si nbiyang Nye, cet ntyok  Ìyálóde bye Ani yong ma ayuik ma nyin ba ba, nyin ku swak Anya sinat cet siyasa, cet ta'ada nbiyang cet khuie ming nwap gwang npang ming aniet ba sarai, ASI nwan kidee tazwa Tinubu nbiyang Efunsetan Aniwura.[3][4] Sofola ma lye (1991) si nwak lin ama Nye,  "komene shyi cet ntyok Oba hu, ASI min yet Ìyálóde" ba. Professor Olasupo si ya ason ming nye, cet ntyok Ìyálóde bang ming Nijeriya afwun ji, swak gak ba, Danian Akan bang tyok Alaafin asi Oyo, Lamidi Adeyemi, som agyie ASI Nye kwi ta'ada danian "ya ason zamani" huhwa ntye ashye yaason hu zam "development". ASI jyung Nye ayuik ku bye avuo bang Danian neet din ntyok gbangbang sarai ma byin agwang nkpang.[5] ASI si nwak kidee nye, Tinubu byin cet zam kutat har ASI nvwung Oba asi Lagot nwak ashong avuo Lagot din Jen aja.

References

 "WOMEN IN NIGERIAN HISTORY: AN EVALUATION OF THE PLACE OF, AND VALUES ACCORDED TO WOMEN IN NIGERIA" (PDF). Journal of Research in Arts and Social Science. June 1, 2014. Retrieved 2018-08-03.
 "FEMINISM AND THE CHANGE MANTRA IN AKINWUNMI ISOLA'S DRAMATIC TEXT OF MADAM EFUNROYE TINUBU: THE IYALODE EGBA" (PDF). A Journal of the Society of Nigeria Theatre Artists (SONTA). Retrieved 2018-08-03.
 "CHIEFTAINCY TITLES IN YORUBALAND AND THEIR IMPLICATION FOR GROWTH AND TOLERANCE AMONG CHRISTIANS AND MUSLIMS". LUMINA.
 Mosadomi, Fehintola Aina (19 December 2010). "The Yoruba Iyalode". Jenda: A Journal of Culture and African Women Studies (16). Retrieved 2018-08-03.
 Okwuofu, Osheye (October 25, 2017). "Alaba Lawson: The making of Iyalode of Yoruba land". Retrieved 2018-08-03.
Yunuvasi̱ti Sayen Tyei-di̱n-ta̱m Mundundung A̱khwee

**Yunuvasi̱ti Sayen Tyei-di̱n-ta̱m Mundundung A̱khwee** hu (Shong: **Federal University of Applied Sciences Kachia**, **FUASK**), yet yunuvasi̱ti a̱gwomna̱ti hwa ma̱ a̱keang A̱khwee, ma̱ a̱tak Si̱tet Ka̱duna, mi̱ Naijeriya. Á̱ kpaat nhu ma̱ a̱lyia̱ 2025 kya di̱ ni̱nok Yunuvasi̱ti Nok (nang á̱ kpaat ma̱ a̱lyia̱ 2021 nang a̱son yunuvasi̱ti a̱tyobyin mi̱ si̱tet ji). Yunuvasi̱ti hu hwa si̱ yet a̱son yunuvasi̱ti sayen tyei-di̱n-ta̱m ma̱ a̱byin Naijeriya a̱mgba̱m.

## Ya̱fang
Ibyilo-Iki̱lo (a̱lyem)

**Ibyilo-Iki̱lo (a̱lyem)** (Kpat: **Kuturmi**), yet sot lilyem Pi̱lato ja nang á̱ lyiat mi̱ SA̱M A̱khwee, Si̱tet Ka̱duna, Naijeriya.

## Ntangka̱i
Ntangka̱i a̱lyem nani, ninia yet:

***Iki̱lo** (Iki̱riyo, Ici̱lo), nang á̱ lyiat ma̱ a̱baka̱keang a̱feang mi̱ SA̱M A̱khwee a̱ni
***Ibyilo**, nang á̱ lyiat ma̱ a̱bakeang A̱nta̱ra, SA̱M A̱khwee

## Ya̱fang

## A̱ka̱fwuop nta
*Lyulyoot swáng a̱lyiat Ibyiro-Iki̱lo
Yunuvasi̱ti Nok A̱khwee

**Yunuvasi̱ti Nok A̱khwee** (Shong: **Nok University Kachia**, **NUK**), ku yet yunuvasi̱ti a̱pyia̱ hwa ma̱ a̱keang A̱khwee, a̱tak Si̱tet Ka̱duna, Naijeriya. Á̱ ku kpaat nhu ma̱ a̱lyia̱ 2021 kya nang a̱son yunuvasi̱ti nang a̱tyobyin na nok a̱ni mi̱ si̱tet ji (a̱son yunuvasi̱ti a̱pyia̱ ka kikya yet Yunuvasi̱ti Greenfield hu). Nang sot a̱gwomna̱ti ji nang á̱ ngyei *EFCC* ku kyiak nggu a̱tyukpaat a̱lifang wu, A̱tyoli Antoni Hasa̱n, nat A̱gba̱ndang Kotu Mundundung a̱ghyang mi̱ A̱buja, á̱ si̱ faat a̱lyiat na. Da̱, kotu hu sii du nwuak oda nyia̱ sot a̱gwomna̱ti a̱ja ji̱ yan ba̱ng nkyang na nang a̱gba̱ndang a̱lifang wu byia̱ a̱ni a̱tuk mam 1 mi̱ Zwat Jhyiung a̱lyia̱ 2022, a̱wot oda ngaan wu si̱ tyia̱ á̱ ya a̱son di̱ ba̱ng a̱mgba̱m nkyang a̱nia di̱ mi̱n bwuok ndyo a̱tuk mam 7 mi̱ Zwat A̱natat 2024. Mi̱ Zwat Sweang a̱lyia̱ 2025, a̱mgba̱m nkyang a̱lifang na si̱ bwuok mbwak A̱gwomna̱ti Mundundung na, a̱gwomna̱ti ba si̱ ki nnwuak nna á̱ kyiak ntsa a̱gba̱ndang a̱lifang a̱fai nang ba̱ ku shim ndyo a̱ni nang á̱ ngyei Yunuvasi̱ti Sayen Tyei-di̱n-ta̱m Mundundung A̱khwee a̱ni.

## Sot-nta̱m
Yunuvasi̱ti Nok A̱khwee hu ku byia̱ kwaa̱mbwat-a̱ka̱wat nyian ta̱m nang sot-nta̱m tat-̱pyia̱ mami Naijeriya. Mi̱ di̱n jen nyii ji ma̱ a̱lyia̱ 2024, yunuvasi̱ti hu ku nyia̱ a̱yaakot baca̱lo di̱gi̱ri bya ma̱nyin.

## Ya̱fang
Jezebet

Jezebet(/ye̱dɛzəbəd)[1][2][3][4] ku yet nggon a̱gwam si̱ tiya.  a̱ ngyei a̱gwam hu ithobaal,  a̱ si̱ bu yet a̱byiik a̱gwam a̱hab si̱ fam isiret, si̱sak a̱ng dyuut ma̱ nhkang a̱lyuut mami a̱lyiat a̱gwaza na di̱ bwuak a̱gwam a̱bandang zwunzwuo 1 badidai zwunzwuo 16, mang 16:31.[5]

nang a̱ lyuut ma̱ nhkang si̱ a̱lyiat a̱gwaza na a̱ni, nggu Jezebet si̱ shei gwaza bang a̱niet isiret khwuii a̱ni a̱ si̱ bai̱ ma̱ gyang nang a̱ ku ngyei baal ma̱ng asherah a̱ wot nggu wa ku yet a̱tyo a̱ ku hyaat Nabot. ma̱t kyang nani nang nggu nyia̱ ani a̱ si̱ biyang swat nyiyang ma̱ng kuzang kyang nang aniet nggu ba shiyat a̱ni, a̱ bai̱ ma̱ ghyop bat ma̱ akeayang ka.[6][7][8][9] ma̱t kakap nyang nani a̱, agwaza si̱ tin nggu ma̱ yet abyiik a̱gwam a̱wot a̱kabwu wa ba ya kwuom vam nggu Jezebet, ma̱ nang jehu kaat ani, chachaat ma̱ng kyang nang Elishá kun hi̱a ani (nkhaang agwam feanyang 9, nkhaang agwam 9:33–37).

awot,ma̱ nkhaang nghaán si̱ a̱lyiat agwaza na,a̱ lyuut a̱lyoot nggu jezebet  di̱ yet a̱katuk abyiik wa ba̱t si̱ a̱keayang thyatira, nann a̱yyo lyuut hu, a̱ nyia̱ tam di̱ annwuat si̱ yesú́, a̱ lyuut nyia̱ a̱ kwak a̱nyuuk ba yet s̱ya pandang bggu hu nang ba̱ cong khwuii a̱tyok a̱niet ( a̱shong ba nggei idolatry).ma̱t lak kyuak ntong nggu hu ma̱ san a̱ chuchui nggu hu. a̱ nyai̱ a̱ lak shei̱ a̱pyia̱ nggu bǡ si cat hyiat nggu ma̱ng nmman nggu na.[10][11]
Wapan (a̱lyem)

**Wapan** (ku **Ji̱kun Wapan** ku **Kororofa**, Samba: Kpanzo, Kpazun) yet a̱lyem Ji̱kunoyit kya nang á̱ lyiat di̱ fam a̱keang Wukari a̱ni, mi̱ Si̱tet Ta̱raba, Naijeriya.

## Ntangka̱i
Blench (2019) ku lyuut zwá-a̱lyiat jini nang kap sot a̱lyem nang á̱ ngyei *Kororofa* (Ji̱kun Wapan) a̱ni:
* A̱binsi
* A̱tsak Wapan 
* Hõne
* Da̱mpat (á̱ lyiat mi̱ Da̱mpat, SA̱M Wukari)

## Fonoloji
Wapan ma̱ng lilyem Ji̱kunoyit nghyáng byia̱ á̱tsa̱ntsai nwunwuat nzwua̱i ma̱ng á̱gha̱ghap nwunwuat a̱nu ku nwai tai á̱ghyáng a̱ni di̱ fam a̱byin Afi̱rika Jenshyung.

A̱yin maai tak nyia̱ nwunwuat-a̱nu sak-tak-da̱-a̱tyem ku byia̱ a̱nwuat a̱ni ni̱ bwuak ku tyia̱ nwunwuat nzwua̱i a̱zaghyi á̱tsa̱ntsai nwunwuat nzwua̱i, di̱n jen jhyang á̱ ni̱ nshyia̱ nwunwuat nzwua̱i ku shi a̱ swak á̱tsa̱ntsai nwunwuat a̱nu, tangka̱i kyang a̱ga̱de nang koji wa á̱ maai li a̱hwa bah, ku á̱ nyia̱ nwunwuat sak-tak-da̱-a̱tyem nzwua̱i ku nwai yet si̱ nzwua̱i ka̱nang ku shyia̱ a̱zaghyi á̱tsa̱ntsai nwunwuat-a̱nu, zang nggu wa ma ngyet tangka̱i kyang a̱ga̱de nang koji wa á̱ maai li a̱hwa bah.

Á̱ ni̱ nshyia̱ á̱tsa̱ntsai nwunwuat-a̱nu hwa mi̱ a̱ka̱tyong nang *ba, mba*, ma̱ng á̱tsa̱ntsai nwunwuat nzwua̱i nang *bã, mã* ma̱nyin.

Gbangbang, da̱ a̱kwonu a̱kya, a̱yaagha̱ghap nwunwuat nzwua̱i ba: *mb ni̱ bwuak tyia̱ **mm a̱zaghyi á̱tsa̱ntsai nwunwuat nzwua̱i a̱wot ba̱ sii du ghyuai á̱ tyia̱ *m, ku bwuak kai tangka̱i tak ti̱tak ku nwai tai nghyáng nang zi̱ byia̱ di̱ yong huni.

## Ya̱fang
Wukimania

**Wukimania** yet a̱tung kuzang a̱lyia̱ a̱guguut Wukimedia kya, nang á̱nietnjhyet ni̱ njhyi a̱ni dundung ma̱ng Sotbeang Wukimedia. Pyipyia̱-a̱lyiat ma̱ng bwoi a̱lyiat nang á̱ ni̱ neap ni̱ byia̱ a̱ka̱ta ma̱ng nta̱m Wukimedia nang Wukipedia, ngwuki ghyáng, kyanglilyiit a̱nan-ganng, lyen ma̱sa̱t ma̱ng nkyangmami ma̱sa̱t, mbeang nfam á̱niet ma̱ng ma̱ng lyennkyangta̱m na̱ byia̱ a̱ka̱ta ma̱ng pyipyia̱-a̱lyiat huni.

Neet ma̱ a̱lyia̱ 2011, á̱ ni̱ shei nkhang a̱tyuya-a̱ywan za̱nang A̱tyuwukimedia A̱lyia̱ wu (nang á̱ ngyei "A̱tyuwukimedia A̱lyia̱ wu" a̱ni ba̱ng si̱ tat a̱lyia̱ 2017) mi̱ Wukimania wa.
Pyit (a̱lyem)

**Pyit** (ku **Bishyi**) yet a̱lyem Kayinji kya nang A̱pyit ba lyiat a̱ni di̱ fam a̱tak Si̱tet Ka̱duna, Naijeriya. A̱bishyi ba byia̱ nang a̱ka̱keang 26 a̱ni.

Á̱ ku mi̱n mun a̱lyem **Ngmgbang** (Riban, Rigmgbang) nang zwa-a̱lyiat a̱lyem Bishyi gbangbang, a̱wot a̱lyem a̱kya vwuon ma a̱wowot shimba lilyem nfeang hu byia̱ a̱meang ma̱ng nghyáng. A̱ka̱keang nang á̱ lyiat da̱ a̱lyem kani nshi a̱kpa bah mi̱ Si̱tet Ka̱duna ji.

## Ya̱fang
Ifana

**Ifana** yet a̱bakeang kya mi̱ Sot A̱gwomna̱ti Mali Magama, Si̱tet Nija di̱ Fam A̱ka̱wa̱tyia̱ a̱byin Naijeriya. A̱bakeang ka shyia̱ nang km 218.1 (met 135.5) neet ma̱ a̱gba̱ndang a̱keangtung wu, Mina, a̱wot ka̱ si̱ shyia̱ nang km 339.0 (met 210.6) neet ma̱ a̱keangtung mundundung Naijeriya ka, A̱buja. Zwunzwuo-a̱muup a̱vwuo ji ja yet 923.

## Bu nwuan
* Lyulyoot a̱baka̱keang mi̱ Si̱tet Nija

## Ya̱fang
Á̱nietswaywan (a̱lyem)

A̱lyem **Á̱nietswaywan** ka (ku **Eda**, Kpat: Kadara), yet a̱lyem Pi̱lato kya nang Á̱nietswaywan ba lyiat a̱ni di̱ fam a̱tak Si̱tet Ka̱duna ma̱ng Si̱tet Nija mi̱ Naijeriya.

Á̱ghyang á̱niet ku tyan shi á̱niet ba̱ yet nwap Á̱nietswaywan a̱ni ku bai nang 500,000. Kpa̱mkpaan ma̱ng %80 á̱niet bani yet Á̱nietkhwiKi̱risi̱ti bya ma̱nang a̱ghyang si̱ yet Á̱kpaa̱pyia̱ bya.

## Yai
Á̱ lyiat a̱lyem Á̱nietswaywan ka mi̱ Sot A̱gwomna̱ti Mali A̱khwee ma̱ng A̱jure mbeang nkap Cikun ma̱ng Ka̱ga̱rko mi̱ Si̱tet Ka̱duna. A̱wot mi̱ Susot A̱gwomna̱ti Mali Paikoro ma̱ng Munya mi̱ Si̱tet Nija, di̱ Fam A̱ka̱wa̱tyia̱ Naijeriya hu.

## Zwá-a̱lyiat
Zwá-a̱lyiat a̱lyem Á̱nietswaywan ji, jija yet A̱na̱je (Eneje), A̱da (Eda), A̱khwa (Ekhwa), ma̱ng  A̱jiya.

Blench (2019) ku lyuut Eda, Edra, ma̱ Enezhe nang zwá-a̱lyiat.

## Fonoloji

### A̱yaagha̱ghap

### Á̱tsa̱ntsai

## Ya̱fang

## Fang á̱zanson
**[https://www.sil.org/resources/archives/75103 A Sociolinguistic Survey of the Adara of Kaduna and Niger States, Nigeria]*

## A̱ka̱fwuop nta
* Fa̱k si̱sak nang a̱lyem Á̱nietswaywan ka nfa̱k a̱ni neet mi̱ Global Recordings Network
* lyulyoot swáng-a̱lyiat Eda  (mbeang Shong ma̱ng Kpat)
Si̱li̱mwi

**Si̱li̱mwi** (á̱ ka ngyei **si̱ri̱mwi**, **sulumwi**, **surumwi**, **surummwi**; ) yet tangka̱i a̱banyam hwa ku neet mi̱ Afi̱rika a̱ni nang á̱ mi̱ nkwok á̱ si̱ yai di̱ fam a̱tak-jenshyung Yurop meang. A̱lyiak a̱banyam wuni shyia̱ di̱ fam a̱za Sa̱hara hu hwa, di̱ nfam savana na ma̱ a̱tak Sa̱hara ka ba̱ng si̱ nat di̱ fam a̱tak Afi̱rika hu mbeang khwong kyai a̱sa̱khwot A̱rabya, Yemen ma̱ng Oman. Á̱ fang nyam jini á̱ tyia̱ di̱ sot nyám *IUCN Red List* ji nang á̱ nwai byia̱ a̱sok-a̱fa ji̱ na bwuk a̱nfaan mi̱ swanta hu a̱ni. Si̱li̱mwi ji ba̱ byia̱ a̱ya̱maat vam nang shok ja a̱ni. Á̱ shyiat a̱kpa nji ka ma a̱tyaat a̱ka̱vwuo na̱ yet tsutsok ku a̱nian ma̱ng si̱sa a̱cicen. Ji̱ byia̱ swam nang a̱ta̱bwai nzuk a̱ni.

## Ya̱fang

## A̱ka̱fwuop nta
Si̱li̱mwi/Fantswam

**Si̱li̱mwi** (á̱ ka ngyei **si̱ri̱mwi**, **sulumwi**, **surumwi**, **surummwi**; ) yet taka̱i kwanyam kwa ku neet bi̱ Afi̱rika ni nang á̱ bi̱ nkwok á̱ si̱ yai bi̱ fam ka̱tak-jenshyung Yurop meang. A̱lyiak kwanyam wuni shyia bi̱ fam ka̱za Sa̱hara ku kwa, bi̱ nfam salvwana na ba̱ ka̱tak Sa̱hara ka ba̱ng si̱ nat bi̱ fam ka̱tak Afi̱rika ku mbeang khwong kyai sa̱khwot A̱rabya, Yemen bu Oman. Á̱ tfang nyam jini á̱ tyia̱ bi̱ sot nyám *IUCN Red List* ji nang á̱ nwai byia̱ a̱nsok-ka̱fa ji̱ na bwuk a̱nfaan ni bi̱ swanta ku ni.

## Ya̱tfang

## Ká̱fwuop nta
Thomas Etuh

**Thomas Akoh Etuh** yet a̱tyubwanng Naijeriya neet mi̱ Si̱tet Kogi, Naijeriya. Á̱ lyen nggu nang a̱gwakti̱p a̱ka̱kurum  di̱ nfam nvwuon nang di̱ khap, nyian a̱fat-kemikat, saai-a̱ka̱kurum, nvak-a̱myim, ma̱ng a̱ka̱cyet a̱mantswam. Nggu wa ku kpaat TAK Continental Limited a̱wot a̱ ba̱ng cucuk kwak-a̱son mi̱ susotnta̱m Naijeriya ma̱ a̱di̱di̱t.

## Ya̱fang
Nunggu (a̱lyem)

**Nunggu** yet a̱lyem Pi̱lato kya nang á̱ lyiat mi̱ Naijeriya a̱ni. A̱lyem kani byia̱ zwá-a̱lyiat sweang ja, Guyid ma̱ng Ri̱nde (Ri̱ndi̱re, Ri̱ndi̱ri).

## Ya̱fang
Sot Byi̱k Sot-á̱niet A̱tyap

**Sot Byi̱k Sot-á̱niet A̱tyap** ji (Shong: **Atyap Community Development Association**, **ACDA**), yet sotnta̱m cam-taada ja nang á̱ kpaat á̱ mban á̱ li̱n-a̱ma nkyang na na̱ byia̱ a̱ka̱ta ma̱ng A̱tyap a̱ni di̱ fam A̱tak Ka̱duna, Naijeriya. Á̱ ku tsa yei sotnta̱m jini "Kataf Youth Development Association" (KYDA) neet ma̱ a̱lyia̱ kpaat ka ma̱ a̱lyia̱ 1989, a̱wot á̱ si̱ ba̱ shai a̱lyoot ka ma̱ a̱lyia̱ 2010 si̱ nat a̱lyoot a̱fwun ka.

## Kuntyin
Ca̱caat ma̱ng a̱lyiat A̱kwak A̱son A̱byin wu, Dokto Sa̱mwila A̱cyia̱, ma̱ a̱lyia̱ 2023, á̱ ku ri̱ji̱ta sot-nta̱m ji nang a̱tyentyang sotnta̱m wa nang a̱gwomna̱ti Naijeriya shim ndyo a̱ni ma̱ a̱tuk mam 4 mi̱ Zwat Swak a̱lyia̱ 1989, ma̱ng a̱lyoot ka *Kataf Youth Development Association* (KYDA) ma̱ng la̱mba lasi̱n 5562. Á̱ si̱ bu ri̱ji̱ta ma̱ng 
sot *Corporate Affairs Commission*, mi̱ A̱buja, a̱tuk mam 24 Zwat Jhyiung 2010, ma̱ng a̱lyoot a̱ghyang, *Atyap Community Development Association* ma̱ng la̱mba lasi̱n CAC/11/No 36929. Sot *ACDA* si̱ byia̱ si̱sa ma̱ a̱mgba̱m sí̱tet 36 Naijeriya ji bi̱ri̱ng ma̱ng FA̱M hu, mbeang bibyin nta swanta hu.

## Ya̱fang
A̱ni̱nza̱m (nwap)

**A̱ni̱nza̱m** ba (Ni̱nza̱m:  **Ninzo** ke **Gbu**), yet nwap ja di̱ fam-a̱byin Fam A̱ka̱wa̱tyia̱ Naijeriya hu ba̱ lyiat a̱lyem Ni̱nza̱m, a̱lyem Pi̱lato jenshyung a̱ghyang. Á̱nietlyiat a̱lyem Sambe ba, a̱lyem a̱ghyang nang á̱ fa a̱yin bu lyiat a̱ni bah di̱ yong huni byia̱ a̱bakeang ka̱ byia̱ a̱lyoot a̱nyiung ma̱ng nwap ji a̱ni nang a̱ mun ma̱ng A̱ni̱nza̱m ba ma̱nini ka.

## A̱ya̱fang

## A̱ka̱fwuop nta
Ni̱nza̱m (a̱lyem)

**Ni̱nza̱m** yet a̱lyem Pi̱lato kya nang A̱ni̱nza̱m ba lyiat a̱ni mi̱ fam-a̱byin Fam A̱ka̱wa̱tyia̱ Naijeriya.

## Ya̱fang

## A̱ka̱fwuop nta
* A Wordlist of Ninzo language of Central Nigeria and its affinities  mbwak Roger Blench (PDF)
Kutyep (a̱lyem)

**Kutyep** ji (Kutyep: **Kuteb** ku **Kutep**, a̱wot á̱ghyang yei Ati, Kutev, Mbarike) yet a̱lyem Jukunoyit kya nang á̱ lyiat ma̱ a̱byin Naijeriya. A̱lyiak A̱kutyep wu nang a̱lyem kani kikya gu lyiat shyia̱ di̱ fam a̱tak Si̱tet Ta̱raba hwa mi̱ Naijeriya, a̱wot á̱ghyang ba̱ na swak cyikwop a̱ni si̱ shyia̱ mi̱ gak a̱byin Kemerun. Mami Naijeriya, á̱ lyiat nji a̱ swak mi̱ SsA̱M Takum ma̱ng Usa ja, mbeang *SDA* Yangtu mi̱ Si̱tet Ta̱raba.

## Ya̱fang
Lilyem Ji̱kunoyit

**Lilyem Jukunoyit** hu yet sa lilyem Benuwe–Konggo ja nang A̱ji̱kun ba ma̱ng nnwap na̱ byia̱ byia̱ a̱meang mi̱ bibyin Naijeriya ma̱ng Kemerun lyiat a̱ni. A̱lyiak mba wu yai mi̱ nfam nvwuon Si̱tet Ta̱raba, ma̱nang á̱ghyang si̱ shyia̱ sí̱tet ji̱ shyia̱ kpa̱mkpaan a̱ni mi̱ Naijeriya.

A̱yaagha̱ghap nwunwuat nzwua̱i ba̱ nwai tai á̱ghyáng a̱ni yet si̱ nang á̱ shyiat di̱ fam Afi̱rika Jenshyung hwa, ma̱nang á̱ maai li da̱ a̱lyem Wapan ka a̱ni.

## Ya̱fang
Como-Ka̱ri̱m (a̱lyem)

**Como-Ka̱ri̱m** ji (á̱ ka ngyei **Como** ku **Ka̱ri̱m** a̱ni) yet a̱lyem Jukunoyit Naijeriya kya.

## Ya̱fang
A̱kywan (a̱lyem)

**A̱kywan** (á̱ ka ngyei mba **Etkywan**, Etekwe ku Icen, Itchen, Kentu ku Nyidu a̱ni), yet a̱lyem Ji̱kunoyit Naijeriya kya.

## A̱ya̱fang
Hone (a̱lyem)

**Hone** ji yet a̱lyem Ji̱kunoyit kya nang á̱ lyiat mi̱ Sí̱tet Gombe ma̱ng Ta̱raba, Naijeriya. Ku ni̱ vwan á̱nietlyiat zwá-a̱lyiat a̱feang ba, Pindiga ma̱ng Gwana, ba̱ fi̱k a̱ghyang. A̱lyem ka yet kap sot-lilyem Wapan hu hwa.

## Yai
A̱ lyiat Hone ji mi̱ SsA̱M A̱ko, Biliri, Shonggwom, ma̱ng Ka̱ri̱m-Lamido. *Ethnologue* (jhyuk 22) tyia̱ lilyem nang:
* A̱baka̱keang Futuk, Ka̱li̱ta̱ngga, Ka̱shere, Pindiga, ma̱ng Tumu (zwa-a̱lyiat *Pindiga*)
* A̱baka̱keang A̱ndamin, Di̱gare, Di̱zi, Gobirawa, Gwana, Jukon, Kasan Dare, Ka̱ta̱gum, Kona Kuka, ma̱ng Kwaya (zwa-a̱lyiat *Gwana*)

## Ya̱fang
Rukuba (Naijeriya)

**Rukuba** (Kpat: Ungwan Rukuba) yet fam hwa mi̱ SA̱M Nja̱t A̱za mi̱ Si̱tet Pi̱lato di̱ fam-a̱byin Fam A̱ka̱wa̱tyia̱ Naijeriya. Zwunzwuo-a̱muup fam jija yet 930.

## Nwap ma̱ng a̱lyem
Á̱niet-a̱byin bibya á̱ ngyei A̱ce a̱wot a̱lyem mba ka ka̱ yet a̱lyem Ni̱nzik a̱ni, kikya á̱ ngyei Ce.

## Bu nwuan
* Lyulyoot a̱baka̱keang Si̱tet Pi̱lato

## Ya̱fang
Moliyili

**Moliyili** á̱ bu ndyen nang **Yunuvasi̱ti Moliyili** ku yet a̱vwuomyiam ma̱ng a̱vwuonta̱m-mbwak nkhang kya di̱ fam Afi̱rika Jenshyung nang á̱ ngyei A̱byintyok Dagbon a̱ni. Mi̱ di̱ yong huni, ka̱ shyia̱ Fam Munisi̱pat Yendi hwa. Moliyili ku ja̱u ba̱t mi̱ ndyia̱ 1700 ma̱ng 1800 na, a̱wot ku si̱ byia̱ cet ba̱t di̱ nkyang nok a̱pyia̱ ma̱ng taada a̱byintyok na. Á̱ mbyia̱ a̱yaakwak a̱son khwi ba̱ kwak a̱ka̱vwuomyiam na a̱son a̱ni a̱wot Yidan Moli wa si̱ yet a̱gba̱ndang wu. A̱fwun ka, Yidan Moli wa yet a̱kwak a̱son á̱nietkhwi ba̱ kwak song a̱yet Damba ji si̱ Yaa Naa, a̱gwam Dagbon, a̱ swan Magwam Gbewaa ka di̱ Fam A̱za a̱byin Gana hu.

## Bwoi-a̱lyoot
Moliyili fa "A̱li A̱tyulyen" da̱ a̱lyem Dagbani ka (á̱ bwuo neet mi̱ *moli* - a̱tyulyen, ma̱ng *yili* - a̱li).

## Ya̱fang
Dagbani (a̱lyem)

**Dagbani** (ku **Dagbane**), á̱ ka ngyei **Dagbanli** ku **Dagbanle** ji a̱ni, yet a̱lyem Gur kya nang á̱ lyiat a̱byin Gana ma̱ng fam A̱za Togo. Á̱ ku tyan shi á̱nietlyiat-mbyin nji hu ku si̱ bai kpa̱mkpaan ma̱ng 1,170,000. Dagbani ja yet a̱lyem fam A̱za Gana nang á̱ lyiat a̱ swak a̱ni, ku mi̱ nnwap na̱ ku bai tafa tyok A̱gwam Dagbon na, nang á̱ ngyei *[[Ya-Na|Yaa-Naa]]* a̱ni ba̱ lyiat a̱lyem kani. Dagbon ku yet a̱byintyok taada kya ka̱ shyia̱ fam A̱za Gana, a̱wot Yaa-Naa wu wa yet a̱gwam wu a̱ tyok tazwa nnwap na ma̱ng susot-á̱niet ma̱ a̱byintyok Dagbon ka.

Dagbani byia̱ a̱meang ma̱ng lilyem Mampruli, Nabit, Talni, Kamara, Kantosi, ma̱ng Hanga, á̱ ka lyiat di̱ nfam A̱za, A̱za-A̱tyin, Tswatswa A̱tyin, ma̱ng Savana na a̱ni, a̱wot á̱nietlyiat ba fwuong á̱ghyang. A̱lyem ka bu tai  lilyem nghyáng a̱basa hu nang á̱ lyiat mi̱ nfam nghyáng, nang lilyem Dagaare ma̱ng Wali, nang á̱ lyiat di̱ Fam Jenshyung Tswazwa Gana, kpa̱mkpaan ma̱ng lilyem Fi̱rafi̱ra ma̱ng Kusaali, nang á̱ lyiat di̱ Fam Tswazwa A̱tyin a̱byin ka.

Mi̱ Togo, á̱ lyiat Dagbani mi̱ Fam Savanes di̱ gak Gana.

## Ya̱fang
Lyulyoot á̱gwam Dagbon

Si̱ huni yet a̱kwon á̱gwam A̱byintyok Dagbon kya, a̱byintyok A̱dagba̱mba ba, ka̱ shyia̱ di̱ fam a̱za Gana a̱ni.

Swang a̱lyiat ji *Yaa-Naa* fa "a̱gwam cet" da̱ a̱lyem Dagbanli ka. A̱gwam (*Naa*) Shitobu wa ku tsa shim a̱lyoot-tyok kani, a̱wot neet di̱n jen tyok nggu ji a̱gba̱m á̱gwam Dagbon si̱ tsa shim a̱lyoot-tyok a̱kya.

## Bu nwuan
* Yaa Naa
* Gana
* Khwong A̱na-a̱shong
* Lyulyoot á̱nietba̱ngtyong

## Ya̱fang
A̱byintyok Dagbon

**A̱byintyok Dagbon** (Dagbani:  ) ka, kikya yet a̱khwukhwop a̱ swak wu ma̱ng a̱si̱ ka̱ laai kwop a̱ni mi̱ bibyintyok taada Gana nang A̱dagba̱mba (ku A̱dagbani) ba ku kpaat a̱ni mi̱ ndyia̱ 1400. Di̱n jen ya̱ngam nka ji, ka̱ ku mbyia̱ ma̱ng a̱nka, di̱n jen jhyáng, nfam A̱za, Tswazwa Jenshyung, Tswazwa A̱tyin, Sa̱vana ma̱ng A̱za-a̱tyin a̱byin Gana a̱fwun. Ka̱ ku laai kup nkap Buri̱kina Faso, ma̱ng fam A̱za-a̱tyin Khwong A̱nyung Nzwuom and North West Togo. Neet di̱n jen shyia̱ sa̱t a̱byin Gana ma̱ a̱lyia̱ 1957, a̱byintyok ka si̱ bwuok ka̱ yet a̱byin ka̱ sang cet nang ka̱ ku mbyia̱ gbangbang a̱ni. Nta̱m taada nia ma̱nyin nang á̱gwam nka si̱ bai tsa nyia̱ nang bibyintyok Gana nghyáng.

## A̱ya̱fang
A̱dagba̱mba (nwap)

**A̱dagba̱mba** ku **A̰dagomba** ku **A̱dagbon** ku **A̱dagbani** ba yet nwap ja mi̱ bibyin Gana, ma̱ng Togo. Á̱niet ba na swak milyon 3.1. Swang a̱lyiat *Dagbamba* ji bye fa a̱mgba̱m nnwap na̱ byia̱ a̱meang ma̱ng a̱mba a̱ni nang Naa Gbewaa ku nyia̱ tyok tazwa mba a̱ni nang A̱mampi̱rusi ba ma̱ng A̱nanumba ba. A̱byin A̱dagba̱mba ka, kikya á̱ ngyei Dagbon a̱ni a̱wot á̱niet a̱byin ba lyiat Dagbanli ja. Dagbanli ja yet a̱lyem á̱ lyiat a̱ swak a̱ni di̱ fam a̱za Gana a̱wot á̱niet ma̱ a̱di̱di̱t bya lyiat a̱lyem a̱kya. Dagbanli shyia̱ ma̱ng a̱basa lilyem Mabya (Mole-Dagbani) di̱ kwai Lilyem Gur ji, a̱gba̱ndang sot lilyem a̱meang di̱ fam Afi̱rika Jenshyung. A̱dagba̱mba ba  byia̱ taada cyit zwá-a̱khwu á̱sam ma̱ng á̱nap ja.

## A̱ya̱fang
Lilyem Kayinji

**Lilyem Kayinji** hu yet sot lilyem 60 ja ma̱ng lilyem ku byoa̱ a̱meang ma̱ng nghyáng a̱ni nang á̱ lyiat di̱ fam jenshyung-a̱ka̱wa̱tyia̱ Naijeriya a̱ni. Lilyem huni yet kap sa Lilyem Nenzi̱t ke Lilyem A̱ka̱wa̱tyia̱ Naijeriya (Pi̱latoyit) kwai Benuwe–Konggo.

## Di̱mogi̱rafi
Lilyem Kayinji naai hu nang á̱ lyiat a̱ swak a̱ni huhwa yet Tsuvadi (150,000), Cishinggini ma̱ng Tsishinggini (kuzang 100,000)—a̱mgba̱m shyia̱ di̱ sa Ka̱mbari ji ja; ma̱ng Ci̱lela (C'lela, Lela) (100,000), a̱si̱ sa Kayinji A̱za-jenshyung ji. Ma̱ gba̱mgbam, á̱ ku mbyia̱ nang á̱niet milyon a̱nyiung ba̱ lyiat di̱ lilyem Kayinji (tyan ndyia̱ 1990) mi̱ Naijeriya.

## Nkhang
Blench (2012) ku tyan nyia̱ Pi̱roto-Kayinji ji na yet nang ndyia̱ 3,000 naat 4,000 neet di̱ byin nji. Ka̱ doot ngeang di̱ fam a̱za-jenshyung á̱niet ba̱ lyiat Lilyem Nupoyit hu, huhwa ku khwat sam hu nang zi̱ byia̱ a̱fwun ka a̱ni.

## Ya̱fang
Yuki̱ren (a̱lyem)

A̱lyem **Yuki̱ren** ka (, ) yet a̱lyem a̱nyiung kya di̱ á̱kpa Lilyem Si̱lavik A̱tyin hu ku yet kap kwai Lilyem Ndo-Yurop ji a̱ni, nang a̱lyiak á̱niet lyiat wu shyia̱ ma̱ a̱byin Yuki̱ren kya a̱ni. Kikya yet a̱lyem-mbyin a̱lyiak A̱yuki̱ren ba.

A̱lyem Yuki̱ren nang á̱ lyuut a̱ni nyian ta̱m ma̱ng zwunzwuo-a̱lyem Yuki̱ren ji ja, tangka̱i lyuut Ki̱ri̱lyut ghyang. Á̱ zop A̱lyem Kidee ka mi̱ Aka̱demi Sayen A̱byin Yuki̱ren wu ma̱ng Nti̱tut Potebnia Lyenlikyem hu. A̱ ku mak lilyem Yuki̱ren ma̱ng Roshya, a̱lyem Si̱lavik A̱tyin a̱ghyang, a̱mgba̱m ma̱ng a̱nia, á̱ si̱ shyia̱ a̱gba̱ndang tai hu ma̱ng a̱lyem Byelarut kya ku shi a̱ swak, a̱wot vwuon mi̱ la̱kzi̱t ku la̱u shi bah ma̱ng a̱lyem Si̱lavik Jenshyung ka, a̱lyem Polan ma̱ng a̱lyem Si̱lavik A̱tak ka, a̱lyem Buli̱geriya ka.

A̱lyem Yuki̱ren yet a̱ka̱mbwon Si̱lavik A̱tyin Gbangbang ja, a̱lyem a̱ghyang nang á̱ ku lyiat ma̱ a̱byin Nce A̱ka̱wa̱tyia̱ ka á̱ ngyei Kievan Rus' a̱ni. Mi̱ A̱gba̱ndang Doci Lituweniya, a̱lyem ka bwuak ka̱ si̱ yet a̱lyem Ruteniya, ka̱ yet a̱lyem a̱gwomna̱ti a̱ni, a̱wot jen *[[Polonization]]* ji sii du tsa mi̱ Munswat Polan–Lituwaniya hu. Mi̱ ndyia̱ 1700 na, a̱lyem Ruteniya si̱ cwaat di̱ zwá-a̱lyiat nfa̱m ma̱ a̱di̱di̱t, a̱wot a̱lyem Yuki̱ren a̱fwun ka si̱ tsa di̱ fam a̱byin Yuki̱ren a̱fwun. *[[Russification]]* si̱ tyia̱ á̱ nvwuong a̱lyem Yuki̱ren ka nang a̱pyia̱-a̱lyiat ma̱ a̱ka̱safang ma̱ng di̱ yet a̱lyem tyiet ma̱ A̱byintyokshan Roshya ka, a̱wot ka̱ si̱ ya a̱son di̱ swuan di̱ nvak ma̱ a̱di̱di̱t mi̱ Muna̱pyia̱ Soviyet hu. Ku ma̱ng a̱nia, a̱lyem ka si̱ du swuan ma̱ a̱byin ka, ka̱ si̱ byia̱ cet ba̱t di̱ fam Jenshyung Yuki̱ren.

## Ya̱fang
A̱kpangtyok Yuki̱ren

A̱kpangtyok a̱byin Yuki̱ren ka (, ) byia̱ a̱junjung lang gu ka̱u nka di̱ nkap nfeakng ma̱ ca̱caat, kyiak neet mi̱ bwak-myian naat mi̱ bwak-yak a̱wot fam a̱tak hu si̱ yet bagina ma̱nang fam a̱za hu si̱ yet a̱sa̱khwot bula.

Á̱ ku tsa li a̱kpangtyok á̱sa̱khwot bula ma̱ng bagina kani di̱n jen Tyeizat 1848 hu hwa ma̱ a̱keang Lemberg (Lḭvip), a̱keangtung A̱byintyok Galishya ma̱ng Lodomeriya mami A̱byintyokshan A̱ti̱riya ka. Ka̱ si̱ labeang bah, Ri̱pobi̱lik Á̱niet Yuki̱ren wu gu nwai labeang a̱ni sii du ci̱t nka ka̱ si̱ yet mba a̱kpangtyok a̱byin, a̱wot Ri̱pobi̱lik Á̱niet Yuki̱ren Jenshyung wu, ma̱ng Si̱tet Yuki̱ren ji a̱mgba̱m nyia̱ ta̱m ma̱ng a̱nka lilyim Tyeizat Roshya hu. 

Mi̱ Zwat Tsat a̱lyia̱ 1939, a̱byin Ka̱ri̱pato-Yuki̱ren ka bu nyia̱ ta̱m ma̱ng a̱nka. Da̱ a̱kwonu a̱kya, jen ji nang Yuki̱ren ku yet kap Muna̱pyia̱ Soviyet hu a̱ni, á̱ ku nvwuong nyian ta̱m ma̱ng a̱kpangtyok á̱sa̱khwot a̱feang kani, ma á̱ si̱ shai nka ma̱ng a̱kpangtyok Ri̱pobi̱lik Soshyalit Soviyet Yuki̱ren kikya. A̱kpangtyok kani ku yet a̱shong wa di̱ fam a̱za hu, ma̱ng a̱sa̱khwot kyai tswazwa a̱tatak a̱wot á̱ si̱ mbyia̱ a̱kpang bagina mbeang a̱la̱ujhyi, dundung ma̱ng a̱ahong a̱ta̱ngwat gu byia̱ gak a̱na-a̱shong a̱ni á̱ tyia̱ tazwa a̱kpangtyok ka. Jen ji nang á̱ kam Muna̱pyia̱ Soviyet hu ma̱ a̱lyia̱ 1991, ma̱ shonshyon ma̱ shonshyon, á̱ si̱ ta̱bat bwuok ma̱ng a̱kpangtyok á̱sa̱khwot a̱feang ka a̱wot A̱likpacam Yuki̱ren ka sii du san nka mbwak nfeang nang a̱kpangtyok a̱gwomna̱ti a̱tuk mam 28 Zwat Jhyiung a̱lyia̱ 1992.

A̱byin Yuki̱ren si̱ ta̱bat song A̱tuk A̱kpantyok A̱byin ka neet ma̱ a̱tuk mam 23 Zwat A̱ni̱nai a̱lyia̱ 2004.

## A̱ya̱fang
A̱guguut shyia̱ sa̱t Kebek

**A̱guguut shyia̱ sa̱t Kebek** wu (, ) yet a̱guguut kwainfwuo-á̱niet wa ma̱ng jat cat Kebek sa̱t da̱ a̱vwuo a̱byin Ka̱na̱da. A̱yaagwaklyencatsa̱t ba ku tak nyia̱ á̱niet Kebek ba nyian ta̱m ma̱ng a̱wat cat yong-a̱pyia̱ kikya a̱di̱dam a̱ghyang ma̱ng yet doot khai tsi̱tsak tung mbwak ma̱ng si̱tet jhyang, tung mbwak kwainfwuo-á̱niet ma̱ng si̱tet jhyang ku shyia̱ sa̱t mat Á̱nietkebek ba, a̱mgba̱m a̱wot di̱n vak di̱moki̱rasi, nwuak á̱pyia̱ mba si̱tet ji̱ yong a̱pyia̱ nji ma̱sa̱t ma̱ng cam-a̱byin.

A̱yaagwaksa̱t ba nwuak a̱cucuk nyia̱ tangka̱i a̱byin a̱hwa ku yong ma̱sa̱t, a̱byin á̱niet Kebek ka, na byia̱ a̱wat ka̱ lan a̱ swak di̱ mban a̱pyia̱ nka di̱ nfam tungzwa, tung-á̱niet, a̱koloji ma̱ng nok-a̱byin. Kuntyin a̱guguut shyia̱ sa̱t Kebek hu shyia̱ a̱mami nashyonalizi̱m Kebek kikya.

## A̱ya̱fang
Lilyem Benuwe-Konggo

**Benuwe–Konggo** (á̱ ngyei **Benuwe–Konggo A̱tyin** di̱n jen jhyang) yet a̱gba̱ndang sa Lilyem Voli̱ta-Konggo wa gu kup a̱lyiak Afi̱rika A̱tak Sa̱hara wu a̱ni.

## A̱basi̱sa
Lilyem Á̱nienzi̱t hu ku A̱ka̱wa̱tyia̱ Naijeriya (ku Pi̱latoyit) hu si̱ shyia̱ ma̱ng kwaí Pi̱lato, Jukunoyit ma̱ng Kayinji, mbeang susot Bantoyit–Ki̱rot dundung ma̱ng Bantoyit hu ma̱ng Ki̱rosi̱riva ji.
A̱ri̱kan (song)

**A̱ri̱kan** ( ku *Arkan*) yet tangka̱i song kaat A̱hutsut Yuki̱ren (neet mi̱ Hutsuli̱shi̱cina, fam a̱tak-jenshyung Yuki̱ren) hwa nang á̱niet cat ba̱t a̱ni. Swang a̱lyiat ji ma̱ a̱ca̱caat fa a̱ghwong kya, nang á̱ ku khwap neet ma̱ a̱lyem Romaniya ka a̱ni, á̱ ku si̱ bwuo neet mi̱ swang a̱lyiat Turukyik ji Arkanhttps://en.wiktionary.org/w/index.php?title=arkan, ji̱ fa a̱ywan, a̱ghwong a̱ni.

## Song
Á̱ ni̱ song song a̱ri̱kan ji kpa̱mkpaan ma̱ng long wa̱i vam hwa mi̱ taada, a̱wot á̱tyok bya song song jini. 

Swang a̱lyiat A̱ri̱kan ji bu fa tat-song hu nang á̱tyok ni̱ tat a̱ni mi̱ di̱ keang long wa̱i vam hu a̱ni. Tat hu ni̱ tsa ma̱ng kpaintak a̱zayak hu hwa á̱ shyei nat a̱ji nat a̱ja̱u (ku tat kpaintak hu a̱ka̱feang ma̱nang song ji hyaat a̱ni), kpaintak a̱zamyian hu ni̱ team a̱ma̱lyim, ntat kpaintak a̱zayak na nat a̱ji nat a̱ja̱u, ma̱ng kpaintak a̱zamyian hu ni̱ fi̱ri̱p a̱zaghyi a̱tyunsong ka ma̱ng a̱khwut nang á̱ beak a̱ni. Á̱ ni̱ song song jini ma̱ng mbwak á̱tyok na tazwa a̱za̱ghwuan a̱ghyang a̱niet kya. Da̱ a̱kwonu a̱kya, mi̱ sóng a̱yaagwak Yuki̱ren ji, zwá nsóng ma̱ a̱di̱di̱t nvwuon ja bye khwi tangka̱i tat kpaintak taada huni. Ridi̱m A̱ri̱kan wu yet 2/4 wa.

## A̱ya̱fang
A̱bwolo (nwap)

**A̱bwolo** ba (á̱ ka ngyei **A̱ndoni** meang), yet nwap ja di̱ fam Da̱li̱ta Nija hu ma̱ a̱byin Naijeriya. Ba̱ yet á̱na̱nyiuk bya ma̱ng Ibibyo ba. Ba̱ lyiat da̱ a̱lyem A̱bwolo kya. Á̱ tyan shi á̱niet ba ku si̱ bai kpa̱mkpaan ma̱ng á̱niet 318.000, ba̱ shyia̱ sí̱tet A̱kwa Ibom ma̱ng Rivat, a̱wot a̱lyiat mba si̱ shyia̱ susot a̱gwomna̱ti mali A̱bolo A̱tyin ma̱ng A̱ndoni, di̱ fam A̱tak Naijeriya.

## A̱ya̱fang

## Nkwaa̱mbwat

*
Khari̱kyip

A̱keang **Khari̱kyip** (Yuki̱ren: **Kharkiv**, Roshya: **Kharkov**) kya yet a̱keang a̱feang ka̱ swak ma̱ng shi ma̱ a̱byin Yuki̱ren. A̱keang ka shyia̱ di̱ fam a̱za-a̱tyin a̱byin hu, a̱wot kikya si̱ yet a̱gba̱ndang-a̱keang a̱ swak ma̱ng shi di̱ fam-nkhang Si̱loboda Yuki̱ren hu. Khari̱kyip hwa yet a̱cyian a̱gwomna̱ti Obi̱lat Khari̱kyip wu ma̱ng Rayon Khari̱kyip wu. A̱zaghyi nwuai a̱byin Roshya ma̱ a̱byin Yuki̱ren di̱ shong-a̱tson a̱lyia̱ 2022, á̱ ku tyan shi-á̱niet a̱keang hu ku si̱ bai nang á̱niet 1,421,125.

Á̱ kpaat nhu nang a̱gba̱ndang a̱di̱ri̱m A̱kwozak wa ma̱ a̱lyia̱ 1654, a̱wot di̱ ngaan ndyia̱ 1800 na, Khari̱kyip si̱ mbeang cet mi̱ A̱byintyokshan Roshya ka a̱wot ku si̱ bai yet a̱gba̱ndang kaswuo ma̱ng a̱cyian jhyi nkyang. Kyiak neet mi̱ Zwat Swak ma̱ng Sweang a̱lyia̱ 1919 ba̱ng si̱ tat mi̱ Zwat Jhyiung a̱lyia̱ 1934, Khari̱kyip hwa ku yet a̱keangtung Ri̱pobi̱lik Soshyalit Soviyet Yuki̱ren ka. Da̱ a̱cak kani nwuai á̱niet ma̱ a̱di̱di̱t neet mi̱ nfam nghyáng a̱byin na mat a̱fi̱fa ma̱ng fwung nvwuong taada Yuki̱ren hu si̱ shai yet nnwap a̱keang hu: A̱yuki̱ren ba si̱ shai A̱roshya ba ba̱ yet nwap ji̱ shi a̱ swak ma̱ a̱keang ka. Kikya ku yet a̱keang a̱taa ka̱ swak ma̱ng shi a̱ni mami Muna̱pyia̱ Soviyet hu di̱n jen ji nang ku ni̱ nshyia̱ a̱ni.

## Ya̱fang
A̱ghyui A̱nacalo

**A̱ghyui A̱nacalo** ka yet a̱ghyui kya ka̱ shyia̱ a̱keang Ida, Si̱tet Kogi, Naijeriya. Ka̱ byia̱ nkhang ba̱t di̱ fam a̱hwa ma̱nang nkyang ma̱ a̱di̱di̱t nia ku nyia̱ gbangbang a̱ja.

## Nkhang

Mi̱ ndyia̱ 1500 na, A̱ghyui A̱nacalo ka si̱ bai tyia̱ a̱ga̱sa̱t bibyintyok A̱ga̱ra ma̱ng A̱ji̱kun hu. A̱fai-a̱gwam A̱ji̱kun wu, a̱nyan wa ku bwuk di̱n jen a̱kat, si̱ cat a̱ si̱ shyia̱ beang ma̱ a̱byintyok A̱ga̱ra ka, a̱ si̱ bwuok a̱ja. Nang zwát ma̱ a̱di̱di̱t si̱ sweap, a̱ si̱ doot nyia̱ a̱ na nkat a̱mali ma̱ A̱byintyok nggu ka. Da̱ nggu A̱tyia̱ A̱ga̱ra (Ga̱ra: ) wu a̱ yet a̱gwam wu, si̱ jhyi nggu nkyang sak a̱ ka tyia̱ nggu a̱ta̱lyen, a̱wot A̱ga̱ra ba si̱ tung nggu nkyayak ma̱ng nkyang jhyang ba̱ byiat nggu A̱fai-a̱gwam wu sak.

Jhya̱ si̱ doot di̱n jen nang á̱nietkhwop-á̱niet A̱ji̱kun ba tak nyia̱ mba A̱ga̱ra ba mbeang nkyang jhyang tazwa nkyang na nang ba̱ ku nwuak nggu A̱fai-a̱gwam mba wu a̱ni, ma̱nang ba̱ nwuan nyia̱ ma̱nang nggwon mba ka ku shyia̱ a̱byin A̱ga̱ra ka, a̱ ku khap ma̱ng a̱mba a̱ja, mi̱ za̱nang ja A̱ga̱ra ba ku nwuak nggu bah. Si̱ huni si̱ bai ma̱ng nwai shim tsi̱tsak mba a̱wot á̱nietkhwop-á̱niet A̱ga̱ra ba si̱ cat khám ba̱ nhyat nji tyentyang ma̱ng nfang mbeang a̱yak-nyak ba̱ si̱ nat ndyo da̱ a̱vwuo A̱ji̱kun ba, da̱ ba̱ shim ba. A̱ji̱kun ba si̱ kin shim mba meang ma̱ng zwang.

Ma̱nang Zwang A̱ga̱ra ma̱ng Bini ji naat mbwuot a̱ni, Ata Ayegba Omaidoko, a̱gwam a̱byintyok A̱ga̱ra wu si̱ nat da̱ a̱vwuo A̱bwoi, ba̱ beang nggu. A̱bwoi ba si̱ shim nyia̱ gu nwuak a̱gba̱ndang za̱nang gu ka cok a̱byintyok A̱ga̱ra ka, a̱wot a̱ si̱ nwuak nggwon-a̱nap nggu ka, Íníkpi, a̱nyan wa á̱ ku si̱ niat ma̱ng swuan.

Da̱ a̱cak Zwang A̱ga̱ra ma̱ng A̱ji̱kun ji, á̱ bu si̱ nyia̱ za̱nang jhyang di̱ khwong fam jenshyung A̱ghyui Inacalo hu, a̱wot Nggwon-a̱nap a̱gwam Ọ́ma-Odòkó si̱ nat. Jat nwuat za̱náng jini ja ku yet ba̱ cok a̱byintyok A̱ga̱ra ka di̱n jen Zwang A̱ga̱ra-A̱ji̱kun ji.

## A̱ya̱fang
Ri̱pobi̱lik Balocisi̱tan

**Balocisi̱tan**, á̱ ndyen ma̱ng a̱lyoot a̱gwomna̱ti ka **Ri̱pobi̱lik Balocisi̱tan**, yet a̱byin kya ka̱ shei a̱pyia̱ nka nang a̱byin ka̱ yong a̱pyia̱ nka a̱ni di̱ fam A̱siya A̱tak. Ka̱ byia̱ a̱gi̱gak ma̱ng Iran di̱ fam jenshyung hu, A̱fganistan di̱ fam a̱za-jenshyung ma̱ng a̱byin Paki̱si̱tan di̱ nfam a̱za ma̱ng a̱tyin na. Ka̱ ka mbyia̱ lang khwong a̱sa̱khwot ma̱ng Kyai a̱sa̱khwot A̱rabiya hu ma̱ng  A̱ngam A̱sa̱khwot Pari̱si wu.

## Ya̱fang
Iran

**Iran**, á̱ ndyen ma̱ng a̱lyoot a̱gwomna̱ti ka **Ri̱pobi̱lik Kpaa̱pyia̱ Iran** (**RKI**) a̱wot á̱ ka ngyei **Pari̱siya** a̱ni, yet a̱byin kya di̱ fam A̱siya Jenshyung. Ka̱ byia̱ a̱gi̱gak ma̱ng Turukya di̱ fam a̱za-jenshyung ma̱ng Irak di̱ fam jenshyung, A̱zeri̱baijan, A̱rmeniya, Kyai a̱sa̱khwot Kasi̱pya hu, ma̱ng Turukmenisi̱tan di̱ fam a̱za hu, A̱fganistan di̱ fam a̱tyin hu, Paki̱si̱tan (ku Ri̱pobi̱lik Balocisi̱tan ma̱nini) di̱ fam a̱tak-a̱tyin hu, A̱ngam A̱sa̱khwot Oman ma̱ng A̱ngam A̱sa̱khwot Pari̱si di̱ fam a̱tak hu. Ma̱ng á̱niet ba̱ neet mi̱ nnwap ma̱ a̱di̱di̱t vwuon ba̱ shi a̱ bai kpa̱mkpaan ma̱ng á̱niet milyon 86 ba̱ swan kyai a̱byin ku shi bai  , a̱byin Iran kya yet 17 mi̱ shi á̱niet mbeang shi kyai a̱byin mi̱ Swanta hu. Kikya si̱ yet a̱byin a̱taa ka̱ swak ma̱ng shi mi̱ A̱siya ma̱ng a̱nyiung a̱mami bibyin Swanta ku byia̱ tsutsok a̱ lan a̱ni. A̱lyoot a̱gwomna̱ti ka, kikya yet ri̱pobi̱lik Kpaa̱pyia̱ Iran, nang á̱ ka̱ di̱ nfam nfwuon ma̱ng a̱yaapi̱rovin 31. A̱keang Tehi̱ran kya si̱ yet a̱gba̱ndang a̱keangtung a̱byin wu, a̱keang ka̱ swak ma̱ng shi a̱ni ma̱ng a̱cyian a̱ka̱kurum ka.

## Ya̱fang
Pi̱rak

A̱keang **Pi̱rak** ( ) kya yet a̱keangtung ma̱ng a̱gba̱ndang a̱keang a̱ swak kuzang ma̱ng shi a̱ni ma̱ a̱byin Ri̱pobi̱lik Cek ma̱ng a̱keangtung nkhang Bohemya. Pi̱rak, a̱ swan ma̱ A̱ghyui Vi̱li̱tava ka, byia̱ shi á̱niet ku bai milyon 1.4, ma̱nang fam meti̱ropolit hu si̱ yet mali á̱niet kpa̱mkpaan ma̱ng milyon 2.3.

## Ya̱fang

## A̱ka̱fwuop nta
Ji̱njok Ma̱sa̱t

**Ji̱njok Ma̱sa̱t** ji (***Cicer arietinum***) yet tangka̱i ji̱njok hwa nang á̱ cyui kuzang a̱lyia̱ a̱ni ku shyia̱ di̱ kwai *Fabaceae*, a̱bakwai *Faboideae*, á̱ kap mat zwá nji ji nang á̱ yaan a̱ni. Á̱ ngyei ntangka̱i nvwuon nji na **gi̱ram** **gi̱ram Benggali**,  **garbanzo**, ku **ji̱njok ga̱ri̱banzo**. Ji̱ yet tangka̱i ji̱njok ja nang á̱ ku tsa kap neet mi̱ gbangbang, a̱wot zop zi̱zop *archaeology* si̱ tyai nyia̱ á̱ ku tsa lyen nji di̱ fam Suriya hwa.

Ji̱njok Ma̱sa̱t ji nhyat ma̱ng pi̱rotin. Ji̱ si̱ yet a̱tsatsak kyang weang kyayak di̱ nfam Meditaroniya ma̱ng A̱ka̱wa̱tyia̱-A̱tyin Swanta na, á̱ tyei nji mi̱ *hummut*, a̱wot, ka̱nang á̱ si̱ dyam a̱sa̱khwot a̱ si̱ kwang tazwa-tazwa ma̱ng a̱ki̱kan ma̱ng nkyangshita, á̱ ni̱ kaat konkwong ma̱ng a̱nji nang á̱ ngyei falafet a̱ni. Ji̱ bu yet a̱tsatsak kap a̱weang Ndya wa, nang á̱ tyei mi̱ salat ma̱ng niung, mbeang sunswam. Ma̱ a̱lyia̱ 2022, a̱byin Ndya kya ku kap %75 a̱mgba̱m ji̱njok MA̱sa̱t Swanta wu.

## Ya̱fang
Cekya

**Cekya**, á̱ ka ndyen nang  **Ri̱pobi̱lik Cek**, ma̱ng a̱byin **Bohemya** gbangbang a̱ni, yet a̱byin kya nang bibyin ghyáng keang di̱ tityak a̱ni di̱ fam A̱ka̱wa̱tyia̱ Yurop. A̱byin ka byia̱ a̱gi̱gak ma̱ng A̱ti̱riya di̱ fam a̱tak hu, Jami̱ni di̱ fam jenshyung hu, Polan di̱ fam a̱za-a̱tyin, ma̱ng Si̱lovakya di̱ fam a̱tak-a̱tyin hu. Ri̱pobi̱lik Cek byia̱ tsutsok ma̱ a̱di̱di̱t has ji̱ kup kyai a̱byin ku bai kilomita a̱ma̱ntaa̱naai 78,871 (met a̱ma̱ntaa̱naai 30,452) ma̱ng fi̱ri̱m a̱vwuo ku yet si̱ tsung-a̱byin hwa ma̱ng lili-wun si̱ a̱gba̱ndang kyai a̱sa̱khwot a̱ni. A̱keangtung ma̱ng a̱gba̱ndang a̱keang a̱ swak kuzang ma̱ a̱byin ka, kikya yet a̱keang Pi̱rak; a̱ca̱cet a̱ka̱keang á̱ghyang ma̱ng a̱ka̱vwuo da̱ndi mun nshyia̱ nang Bi̱ri̱no, Osi̱ti̱rava, Pi̱li̱zeň ma̱ng Liberek.

## Ya̱fang

## A̱ka̱fwuop nta
Khwo mami Afi̱rika

Khuo ka̱n gyet a̱gba̱dang kyang a̱lyiat wa mami Afirika. Nta̱m shuo A̱niet mbeang nvak kwok  A̱niet di̱ cong dyo khwo nya nang á̱ku nyaan di̱ mkpang njyiang ma̱mi khuong a̱byin A̱fi̱rika na, mat nang Ba̱ ku nshyia̱ mami a̱kum a̱khukhuop bibyin swanta na a̱ni.[2] Di̱n jen nang cyet cong kwai Á̱khuo mi̱ khuong Afi̱rika, khuo A̱niet cong dyo ma̱ a̱shong A̱ghyui, A̱khuo Ncen Indiya a̱wot mbeang khuo A̱ti̱lanta (nang a̱ tsa neet di̱ 16th centuri̱ a̱ni), a̱lyiak a̱niet ba tyan swat a̱khwo mali Afi̱rika bya tsa gan cong ma̱ gyaat ma̱ng ka̱swuo akhwo tausa A̱fi̱rika.  khwo mi̱ swat a̱fwun A̱fi̇̄rika ni̱n naat a̱ mbwuot mi̱ si̱sa jhyang konan ku ngyet bwuo a̱bun a̱ni̱.

## Ya̱fang
Fwa Afi̱rika

Fwa Afi̱rika kuyet a̱ci̱t kya, ya-a̱nywuan, ma̱ng tyok ci̱t si̱ a̱lyiak Afi̱rika tat a̱niet a̱byin jenshyung Yurop tyok byia̱ cet shyia̱ mbwak bwan bubwan á̱ka̱vwuo a̱bwuanng a̱ka̱feang di̱n jen nang ndyia̱19th ma̱ng a̱faan ndyia̱ 20th mi̱ ce si̱ "Imperialism a̱fai": Belgium, Fi̱ransa (a̱byin), Jami̱ni, Amerika A̱ka̱wa̱tyia̱, Italya, Potugat ma̱ng Si̱pen.
during the Cold War, and decided to keep their colonial borders in the Organisation of African Unity conference of 1964 due to fears of civil wars and regional instability, placing emphasis on pan-Africanism.

Mi̱ ndyia̱ 1870, 10% of the continent was formally under European control. By 1914, this figure had risen to almost 90%; the only states retaining sovereignty were Liberia, Ethiopia, Egba, Aussa, Senusiyya, Mbunda, the Dervish State, the Darfur Sultanate, and the Ovambo kingdoms, most of which were later conquered.

## A̱ni̱nan
Ma̱ 1841, A̱tyok-abwuang ma̱ng Yurop si̱ kpaat a̱ba̱di̱dai gaat ka̱shwuo kpankpaan ma̱ nnan a̱sa̱khwot Afi̱rika, a̱wot ba̱ ma̱ng a̱ti̱ri̱m nya bah ,a̱ si̱ bwok nyuo ma̱mi a̱byin, ba̱ si̱ lap vam ba̱ yong kpankpaan ma̱ng A̱ghyui ka.

## Ya̱fang

### Ntam á̱ ku shyei a̱ni

* 
* 
* 
* 
* 
*
A̱tung Balyin

A̱tung Balyin 1884–1885 kuyet a̱tung tyok ci̱t ka gyaan ma̱ng nwak shyim tyok a̱ngba̱m a̱niet Balyin, a̱kabeet kya ka kai tyok ci̱t ma̱ng A̱bwuanng mi̱ Afi̱rika ma̱ jen ce fai tyok cit. A̱tung Bibyin swanta swak ma̱ng a̱naai nang á̱ ku kpaat mbwak A̱tyoli  Otto von Bismarck, a̱kwak a̱son ntsa a̱ nswak ani mi̱ Jami̱ni, di̱ cet Leopold II a̱ si̱ Belgium.  A̱ myim a̱tuk mam 15 zwat swak ma̱ng jhyung 1884 a̱wot, nang á̱ tyak jhya swat, á̱ si̱ gyaat a̱tuk mam 26 zwat sweang 1885 ma̱ng tyia̱ bwak nwak shyim tyok. 
.

## Ani̱nan
Manang á̱ tsa a̱tung ka bah, A̱niet lyen kyang ma̱ a̱byin Yurop si̱ jhyung a̱yaakwak a̱son Afi̱rika ma̱ng a̱yaakwak a̱son a̱ si̱ Fi̱ransa (a̱byin) nang ba̱ wa kan ci̱t sa si̱ Legwot jhyang mi̱ di̱n vak nyiung  nang ba̱ ku nyia̱ ma̱ng mi̱ swanta jenshyung wu a̱ni, ma̱ kwuk mun a̱pyia̱ ka̱ka̱ng a̱niet a̱mali.

## Ya̱fang
Ta̱m Nvwuong Khwo 1833

**Ta̱m Nvwoung khwo 1833** (3 & 4 Will. 4. c. 73) kuyet ta̱m pati̱ majeli̱sa si̱ a̱byin Nggi̱lan, si̱ hu ku chywok ma̱ng khwo mi̱ Bibyin Nta Bi̱ri̱ti̱n di̱n vak nyia̱ khwo cet tyok. Ta̱m hu kuyet doka ja mbwak Whig Pi̱ri̱yam Mi̱ni̱ta Charles Grey, Earl Grey's 2nd A̱gwomnati, a̱wot a̱ kuyet ma̱ng a̱ka̱hyia̱ da̱ tei a̱gwomnati Bi̱ri̱ti̱n ba ba̱ ghwut ca̱t ca̱t swat nyinyang á̱khwo ba mi̱ kurum Bi̱rri̱ti̱n hu,  ma̱ da̱ shi̱ khwo a̱za̱son nkhwo mi̱ kurum a̱bi̱ri̱ti̱n ba. 

## A̱NI̱NAN

Á̱ ku chwuok ma̱ng Khwo mi̱ Nggi̱lan a̱ca̱caat 1772. Mi̱ zwat tswon 1772, A̱gwaza si̱ tam ma̱ng shi̱ri̱ya mi̱ yong-seam sang a̱bun á̱niet khwi ma̱ng khwo a̱tyu nang á̱ ku kyiak bai dyo Nggi̱lan neet Boston mi̱ yet a̱cet si̱ Massachusetts Bay, a̱wot ma̱ng a̱ si̱ ba ba̱ beang ma̱ng a̱cyiet si̱ nat abolish a̱ni si̱ khwo hat batyak jhya A̱bi̱ri̱ti̱n ba. 

## YA̱FANG

## Kyang Tausa
*Text of the Slavery Abolition Act 1833
*Legacies of British slave-ownership is a database of the Parliamentary return of people who made claims for compensation under this act
Jhyuk Swak ma̱ng A̱tat Cam-a̱byin Muna̱pyia̱ Sí̱tet hu

**Jhyuk swak ma̱ng a̱tat hu** ( **Jhyuk XIII**) davwuo Cam-a̱byin Muna̱pyia̱ Sí̱tet si̱ lin-a̱ma ma̱ng khwo da̱ ku yet shyim ang a̱ni bah, sai á̱ nnyia̱ a̱ka̱kpat da̱ abun. Á̱ ku hyia̱ a̱lyia̱t jhyuk na a̱bwonu gwomna̱ti mali ma̱ zwat nyaai 8, 1864, a̱bwonu tyok gwomna̱ti mundudung ma̱ a̱tuk 31 zwat jhyung, 1865, a̱wot á̱ si̱ jhya si̱sak á̱ ca̱t a̱ni a̱tuk 27 ma̱ng jen a̱ja, ma̱ a̱si̱set 36, ma̱ng zwat swak ma̱ng sweang a̱tuk mam 6, 1865, a̱wot á̱ si̱ hyia̱ a̱tuk 18, ma̱ zwat swak ma̱ng sweang 1865. ku kuyet nyung ma̱mi jhya nok jhyuk a̱ka̱tat nang a̱niet zwang kwan tyok A̱merika ku san a̱ni.

A̱kwa̱son Abi̱rahim Linkon Hyia̱ shicet, tat a̱ghyi ma a̱tuk 1 zwang jhyung, ndyia̱ 1863, á̱ ku tak nang khwo mi khwut nvak mun a̱khwukhwut ma̱ng a̱keang a̱kya (a̱wot a̱si a̱byia̱ kyiak kakap a̱khwo ba) byia̱ a̱ka̱wat. Ka ba shot si̱ nat ndan muna̱pyia̱ ku a̱yaakhwot a̱khwo a̱keangtung ka (mun ma̱ng manini-a̱khwukhwop a̱khwo) a̱niet a̱tyin ba chobai, s̱ka̱wat shyia̱ sa̱t si̱ bai di̱ ma̱ng lyen ma̱ gbi̱ri̱ng si̱ shyia̱ a̱niet ba ba̱ zama ku byia̱ a̱ni. Texat kuyet a̱tyu ngaan sota̱tung si̱sa̱t a̱khwo, á̱ ku tei mba ma̱ cet hwa di tak hu a̱wot kuzang kyang shai ma̱ ǡtuk mam 19, zwat a̱taa 1865. Ma̱ a̱ka̱keang á̱khwo ba byia̱ a̱ni a̱khwot a̱khwop mundundung byia̱ si̱ yet kyang hyia̱ hu ma̱ ȧ̱ka̱vwuo na ma̱ a̱tuk mam nyiung 1 zwat sweang, a̱lyia̱ 1863, a̱giguut si̱tet wu ku yet á̱ si̱ nyia̱ ta̱m ha á̱ chwok ma̱ng a̱lyiat khwo. Seangsi̱seang hu ku yet a̱byin Kentucky ma̱ng Delaware, ba ku bwoi nkhyang khwo ma̱ng mami khwo zang huhwa ku tyiak ma̱ jyuk a̱nga swak ma̱ng a̱tat mi̱ zwat swak ma̱ sweang a̱lyia̱ 1865.

Mi̱ vwuon a̱kum nok a̱ka̱feang jhyuk ma̱nang á̱ ku nyia̱ nyian a̱, jhyuk a̱ ka swak ma̱ng a̱tat á̱ nin ndyiat hu ma kam hu, a̱wot a̱nyia̱ ma̱ng a̱nhu á̱ ndwui khwi ta a̱mat ma̱ng cong-lan lak seang nang "nlamba ma̱ng a̱ka̱swuam khwo". Jhya swak ma̱ng a̱tat hu meang á̱ mi̱n ntyia̱ hu á̱ ndoot ma̱ng ca̱t a̱tung á̱ ka lap kam a̱pyia̱ a̱khwukhwop nyian khwo, ma̱nang tankai A̱wam a̱chwuang mman a̱ni.

## Slavery in the United States

## A̱NI̱NAN
Khwo naat a̱mbwuot a̱wot hu ku yet cam ja mi̱ A̱gba̱nda̱ng a̱keangtung swanta A̱merika ku di̱ shyia̱ nhu mi̱ ndyia̱ 1776. A̱ ku nok mbwak ntyok Yorup swak ma̱ng a̱tat mi̱ kuzang a̱tan ma̱ng á̱cucuk Ntyok A̱merika a̱ si̱ A̱bi̱ri̱ti̱n A̱merika ba. A̱ si̱ du shyia̱ jhya swak ma̱ng a̱tat, a̱keangtung dundung swanta lap a̱nu a̱byin hu tat nyia̱ tam ma̱ng swanga̱lyiat khwo ji bah ku khwo mi̱n a̱nia ku mi̱n mun kau nkyang a̱kwonu a̱nietbishyi a̱vwoi a̱ni.

## YA̱FANG
A̱bwuanng a̱khwo Ati̱lantik

**A̱bwuanng A̱khwo a̱ si̱ Ati̱lantik** ku Zà kashwuo Á̱khwo si̱ transatlantic wa mun ma̱ng á̱niet lap-dyiang si̱ kpanti̱n á̱khwo a̱ si á̱niet Afi̱rika a̱ si̱ ba̱ nyia̱ Khwo si̱ nat A̱merika . Á̱ka̱man-tswam khwo á̱shong yong ma̱ di̱ yong ba̱ nyia̱ tam ma̱ng vak kpantyin  a̱tyu byia̱ A̱bwuanng a̱tat ma̱ng si̱ mani a̱kawatyia̱ a̱kawatyia̱ . Á̱shong ba ku kpaat kashwuo Á̱khwo ji a̱beam A̱sa̱khwot a̱shwap ce 15, a̱wat kashwuo á̱khwo ji nat A̱merika a̱ ni tsa wa ma̱n ce 16 hwa, su ku swak ce si̱ 19 a̱ni. Á̱ghyang á̱niet nang á̱ nyia̱ ba lap-dyiang wa mani A̱bwuanng á̱khwo a̱ si̱ transatlantic ba ghwut neet wa ma̱ng Afi̱rika A̱tak ma̱ng Afi̱rika Jenshyung a̱wot a̱niet lyia̱i á̱khwo Afi̱rika jenshyung ba lyiap bá wa davwuo a̱niet ba lyia̱i á̱khwo a̱ si̱ a̱byin á̱shong, si̱sak ji nang á̱khwo a̱niet Abwuang a̱bya bu ntaba̱t katsak ma̱ng jhya a̱sa̱khwot.  Á̱gwak ncet a̱shong ba si̱ tung ba̱ sii̱ lap á̱khwo a̱byia̱ ma̱ á̱ka̱keang a̱za̱nswon  A̱sa̱khwot A̱fi̱rika a̱wot bá̱ sii̱ bai ma̱ng an mba A̱merika. a̱ si̱ min mun a̱niet cyiet kashwuo a̱khwo a̱ si̱ á̱niet Afi̱rika a̱ si̱ ba ba̱ nyia̱ khwo si̱ nat A̱merika. Ngi̱ri̱gi̱ a̱tam a̱shong yong ma̱ di̱ yong ba̱ nyia̱n tam ma̱ng vak A̱bwuanng a̱tat ma̱ng si̱ mani a̱kawatyia̱ a̱kawatyia̱ . Á̱shong kpaat kashwuo a̱khwo a̱beam a̱sa̱khwot ma̱ng ce si̱ 15, a̱wat kashwuo a̱khwo si̱ nat nfam-bi̱byin A̱merikawu tsa wa ma̱ ce 16 hu, si̱ ku swak ce 19 hu a̱ni. Enslavers ambushed and captured local people in Africa. Most slave ships used European "factors", men who lived full-time in Africa and bought enslaved people from local leaders.}}  Á̱ghyang a̱niet nang á̱ lap mba dyiang ja ma̱mi Abwuang a̱khwo a̱ si̱ transatlantic ba̱ ghwut wa ma̱ Afi̱rika A̱tak ma̱ng Afi̱rika Jenshyung a̱wot a̱niet lyia̱i á̱khwo a̱ si̱ Afi̱rika Jenshyung ba̱ lyiap ba mbwak a̱niet lyia̱i a̱khwo a̱shong,  á̱ nyia̱ ma̱ng baniet kashwuo a̱khwo ba̱ si̱ yabaat tsa yong jhwang a̱beam a̱sa̱shwot.  A̱niet nyin a̱khwo a̱ si̱ a̱shong su tung ba̱ si̱ vwoi a̱khwo ma̱ a̱ka̱keang a̱za̱nson a̱sa̱khwot Afi̱rika a̱wot ba̱ sii̱ bai ma̱ng an mba A̱merika. 

## A̱ni̱nan

### A̱cyiet A̱ti̱lantik
A̱bwuang A̱khwo A̱ti̱lantik fuung wa li̱lyim a̱myim a̱bwuang nang á̱  kpaat tsi̱tsak The Atlantic slave trade developed after trade contacts were established between the "A̱khwukhwuop Swanta" (Afro-Eurasia) ma̱ng "Swanta Fai" (A̱merika ba) .

## Ya̱fang
Lawrence Haruna

A̱gwam **Lawrence Ka̱je Bisan Haruna** (byin a̱tuk mam 2 Zwat Tsat 1959) wa yet A̱gwam-a̱keang Sagwaza (2024 - a̱fwun). Nggu wa ku san tyok hu mbwak A̱gwam A̱wudu Shyia̱mang nang gu saan a̱ni.

## Da̱won, tat-a̱pyia̱ ma̱ng a̱kariya
Á̱ ku byin Lawrence a̱tuk mam 2 kya mi̱ Zwat Tsat a̱lyia̱ 1959 a̱ ma A̱tyoli Bisan Haruna. A̱yang nggu wa ku yet A̱yang-a̱li Nyia̱ Kwasa̱u. Á̱ ku byin nggu mi̱ Kanai Mali hwa.

A̱ ku tsa fang hu A̱malifang Pi̱raimari Sagwaza ma̱ a̱lyia̱ 1969, a̱wot a̱ si̱ tat tutu tat a̱ja, a̱wot di̱n jen a̱ja, kyangbwak hu si̱ shyei a̱ nat A̱byi (Jhyuo: Du̱byyi). A̱ja̱u, a̱tyia̱ nggu wu si̱ kyiak nggu tyia̱ mi̱ LGEA La̱mba 7, Zonkwa ma̱ a̱lyia̱ 1971. A̱ja wa gu si̱ ngaan fang pi̱raimari nggu hu a̱ si̱ shyia̱ kwaa̱mbwat tyiai pi̱raimari hu a̱ja̱u ma̱ a̱lyia̱ 1976. A̱gwam Lawrence si̱ ya a̱son ma̱ng fang hu a̱ si̱ nat Kwoleji Á̱nietntyiet Ka̱duna (Shong: Kaduna Teachers' College) ji (1984-1987), a̱ si̱ shyia̱ mak myiam ta̱m a̱tyutyiet hu ma̱ a̱lyia̱ 1995 ma̱ng a̱gwomna̱ti ba. Neet a̱ja, a̱ si̱ shyia̱ si̱ tsa fang NCE *part-time* (1996-2000), a̱ si̱ tyak ma̱ng *Nigerian Certificate in Education*. A̱ fwung ta̱m hu ma̱ng a̱gwomna̱ti ma̱ a̱lyia̱ 2019 kya.

## Tyok
Kyangbwak Makuzalyen hu si̱ kup nggu tyok yet A̱gwam-sot ma̱ a̱lyia̱ 2023. Di̱n jen a̱ja, nggu wa ku yet a̱kwak-a̱son *Vigilante Group of Nigeria* mi̱ Fam Kanai hu. Mi̱ Zwat Nyaai ma̱ a̱lyia̱ 2024, á̱ si̱ kup nggu tyok yet A̱gwam-a̱keang Sagwaza wu.

## Ya̱fang
Tak Kpa̱sai Shyia̱ Sa̱t

**Tak kpa̱sai shyia̱ sa̱t hu**,, ta̱k kpa̱sai sheri̱ya 95, hu kuyet ta̱k kpa̱sai gwomna̱ti wa a̱wot a̱kwak-a̱son a̱byin A̱merika Abraham Lincoln wa si̱ byia̱ cet hyia̱ a̱ si̱ nyia̱ kyang a̱tuk 1st zwat jhyung, 1863, ma̱ jen zwang cam a̱byin A̱merika. Ta̱k kpa̱sai hu ni ku byia̱ jat á̱ ka shyai tyok yong doka ji shyim swak mi̱lion 3.5 akhwo Afi̱rika A̱merika mi̱ ba̱ntyok á̱ si̱ ba ba̱ byia̱ cet seang ma̱mi a̱khwo si̱ nat sa̱t. Nka ma̱ a̱ba̱njen ma̱ daidai a̱khwo si̱ shot a̱cyet cong ma̱ng a̱yaakhwo, ku di̱ fi̱ri̱p nat lang muna̱pyia̱ ku di̱ vak nwuat tswang a̱khwot a̱khwop mundundung, ba ku shyia̱ sa̱t gba̱mgba̱m. Shei si̱ shyia̱ a̱ka̱wat cong ma̱ng fa kyang mi̱ a̱gaan khwo mi̱ a̱byin A̱merika wu.

Ma̱ a̱tuk mam 22 Zwat A̱natat, ndyia̱ 1862, Linkon si̱ ghwut shei ntsa hu.. 

## A̱ni̱nan
### A̱guguut A̱khwot a̱khwop a̱zason shyia̱ sa̱t
A̱guguut ncung a̱khwo ma̱ a̱lyia̱ 1850 ku ta̱m a̱gyang a̱nyanyin ba bwuot ma̱ng a̱khwo ba tyong a̱ni bai dyo da̱vwuo a̱niet byia̱ mba ba. Ms̱ jen zwang ji, mi̱ zwat tsuon a̱lyia̱ 1861, Muna̱pyia̱ general Benjamin Butler si̱ hyia̱ nyia̱ á̱khwo ba swuot ba si̱ swak lang muna̱pyia̱ hu a̱ni á̱ wa kan kpaat a̱mgba̱m cuk fi̱n mba nat zwang, a̱wot ma̱ di̱ yong a̱hwa á̱ si̱ lak bwuok ma̱ng a̱ngba wu, a̱ si̱ hyia̱ nyia̱ a̱tyok a̱ na ca̱t bwuok mba a̱ni, "N shyia̱ a̱ta̱fa si̱sak tyok nhyia̱ a̱cecet nkyang a̱ga̱de da̱nwuo bibyin nta a̱ni, which Virginia now claims to be".[43] Mi̱ zwat tswuon a̱tuk 30, lilyim a̱tung susot a̱niet kwai nfwuo a̱niet nang A̱kwak Lincoln, "Simon Cameron, byiak a̱tyu cong ma̱ng zwang, telegraphed Butler ku tak nggu nang a̱bubuk nvak nggu a̱ nsi̱ siyasa nggu na'mban.'"[44] A̱di̱dam wu ni kuyet nyia̱ a̱yaat da̱nian da à̱ ku kyiak á̱ nnwuak fi̱k a̱gyang ma̱ kugiya wu ma̱nang khap a̱ni, a̱byin ka yaan a̱lahyia̱ mbwak ba a̱tafa cam swanta, a̱di̱dam ma̱nang Lincoln si̱ yong fwuang. Mi̱ mbeang a̱nyia̱, mā̄nang a̱bubuk nvak wa a̱ni, a̱niet ba ni̱ di̱ si̱sak tyok kan nhyia̱ a̱ni "zwa" ka ji byiak lang muna̱pyia̱ hu ma̱ng tyok ngsan mba wu kan kak bah.[45]

## Ya̱fang
Muwamet Gadafi̱

**Muammet Muhamet Abu Minyat al-Gadafi̱** (c. 1942 – 20 Zwat swak 2011) kuyet a̱khwot a̱khwop a̱byin Li̱biya, A̱tyu ca̱t a̱shyai, nngwon si̱yasa ma̱ng a̱tyu byia̱ fwuo si̱yasa nyan wa ku bang tyok a̱byin Li̱biya kyiak neet a̱lyia̱ 1969 si̱ tat jen nang a̱niet vwuot a̱yaat Li̱biya ba shyiat lin-a̱ma a̱khwot a̱khwop ba cam a̱ bu nnyin  Fi̱ransa (a̱byin) ba si̱ hyat gu mi̱ a̱lyia̱ 2011. A̱ ku shyia̱ tyok hu da̱ bwuak tyok a̱khwot a̱khwop wa, a̱ ku tsa nang a̱kwak a̱son bwuak bwuak-a̱ma a̱ si̱ Li̱biya A̱keang tung Arab neet 1969 tat 1977 a̱wot a̱kpa̱ndang a̱kwak a̱son a̱ si̱ mun a̱pyia̱ á̱niet Li̱biya Arab Jamahitiya neet 1977 tat 2011. Da̱nian nfwuo atyu yong cet a̱byin ma̱ng á̱niet Arab, Gadafi̱ ku nyia̱ tyok di̱ ta̱k gu hwa da a̱yaakpa  a̱ka̱tat.

## A̱son shicet ma̱ng Za̱kwa

## Ya̱fang

## Kyang ma̱mi
A̱marun ba

**A̱marun ba** ku yet byin a̱byin a̱fi̱rika mi̱ A̱merika ma̱ng A̱nian a̱ si̱n a̱sa̱khwot Ndiya a̱nyan wa ku shot mbwak khwo,  ku di̱ vak a̱man tswam ku mumwang a̱byin, a̱wot ba̱ nak a̱ka̱vwuo nswat ba. Ba za ku kyia̱i ma̱ng á̱niet nswat a̱vwuo a̱bya, ku ku bai ma̱ng a̱ mba a̱seang taada creole ma̱nang á̱ Garifuna ma̱ng a̱ Mascogos.

## A̱cucuk Swanga̱lyiat

*Marun* nwuo shong tsi̱tsak ndyia̱ 1590s, mbwak li a̱ Faransa , ku fa 'fa̱k a̱wun' ku 'a̱tyu ncung fwuong', di̱ si̱ nggu ku si̱ yet mbwak swanga̱lyiat A̱panit A̱merika ba , ku fa 'a̱yit, sang nsum' ku 'twuong nkat a̱khwo'. Mi̱ a̱zason ndyia̱ 1570s, A̱tyoli Francis Drake's si̱ tswang tsutswang ma̱ A̱panit mi̱ Panama baku shyia̱ beang mbwak "*Symerons*", di̱ cȧ̱t si̱sak nang á̱ wai lyuut a̱sham **'. A̱tyu lyen nnwap wu [[Leo Spitzer]], si̱ lyuut mi̱ jari̱da ''[[Nwap a̱lyem (jari̱da)|Nwap]]'', hyia̱ nyia̱, "Nka̱ á̱ a̱tyu yong tsatsak [[Shong]]. ''marun'', [[Fa̱ransa]]. **', ma̱ng A̱panit. **, A̱panit (ku Panit A̱merika) Di̱ dam ba si̱ nwuak swanga̱lyiat di̱di̱r si̱ nat Egi̱lan (ku Shong A̱merika)."

Definition for maroon

## Ya̱fang